section_heading: Prvi noćni napad
paragraph_text: U 21:30 sati, dvanaestog dana rujna, japanska laka krstarica Sendaj i tri razarača granatiraju 20 minuta perimetar Lunga, a zatim osvjetljavaju greben svojim reflektorima. Japansko topništvo također granatira linije marinaca, premda bez počinjene veće štete. Istodobno razbacane skupine Kavagučijevih snaga započinju sukob s marincima u okolini grebena. Kavagučijev prvi bataljon pod zapovjedništvom bojnika Jukiči Kukušoa napada rejdersku satniju „C“ između lagune i reke Lunga, probija se najmanje s jednim vodom i prisiljava satniju marinaca povući se natrag ka grebenu. Kukošova postrojba izmješala se s postrojbama iz Kavagučijevog trećeg bataljona, pod zapovjedništvom potpukovnika Kusuniči Vatanabea, koji se još uvijek borio kako bi zauzeo napadnute pozicije, što je prouzrokovalo zbrku koja je zaustavila japanski napad na greben te noći. Kavaguči, koji je imao teškoća pri određivanju svoje lokacije u odnosu na linije marinaca kao i koordinate njegovih postrojbi koje napadaju, kasnije se žalio: „''Zbog vražje džungle brigada je bila sasvim razbacana i potpuno van mog nadzora. U cijelom svom životu ja se nikad nisam osjećao toliko razočarano i bespomoćno.“ Dvanaest američkih vojnika poginulo je u noćnoj akciji, dok su japanski gubici nepoznati, premda moguće nešto veći.<ref>Frank, Guadalcanal, s. 231–232, Griffith, Battle for Guadalcanal, s. 140, Peatross, Bless 'em All, s. 102–103, i Smith, Bloody Ridge'', s. 146–151. Jedanaest ubijenih marinaca doista su bili zapisani kao "nestali", iako nitko od njih nije nikada više viđen živ. Nekoliko tijela marinaca, koja su pronađena nakon bitke, bila su toliko uništena da je identifikacija bila nemoguća. Neki izvještaji marinaca govore o tome kako se čuo glas jednog ili dvoje zarobljenih marinaca, koji su mučeni tijekom noći 12. rujna. Iako su obje postrojbe, Okina na zapadu i „Kuma“ na istoku, pokušale napasti obrambene linije marinaca u tijeku noći, one ne uspjevaju ostvariti kontakt i odmaraju u blizini položaja marinaca do svitanja.<ref>Frank, Guadalcanal, s. 232 i Smith, Bloody Ridge, s. 151–152.